ΓΡΑΠΤΗ ΕΡΩΤΗΣΗ E-1055/00

υποβολή: Theresa Villiers (PPE-DE) προς την Επιτροπή

(4 Απριλίου 2000)

Θέμα: Κύπρος

Θα μπορούσε η Επιτροπή να επιβεβαιώσει ή να διαψεύσει τις πληροφορίες ότι στους κύπριους πολίτες δεν θα αναγνωρίζεται το δικαίωμα της ελεύθερης κυκλοφορίας όταν η Κύπρος ενταχθεί στην ΕΕ εάν ταυτόχρονα δεν ενταχθεί και η Τουρκία;

Στη Βουλή των Κοινοτήτων στις 15 Φεβρουαρίου 2000 (Hansard Column 781), ο αξιότιμος βουλευτής Robin Cook, Υπουργός Εξωτερικών και Κοινοπολιτείας, έκανε την ακόλουθη ανακοίνωση σε σχέση με την ένταξη της Κύπρου στην ΕΕ:

Η ελεύθερη κυκλοφορία μεταξύ της Κυπριακής Δημοκρατίας και του κατεχόμενου βόρειου τμήματος θα ισχύσει μόνον εάν η Τουρκία ενταχθεί ταυτόχρονα στην ΕΕ.

Αυτή η δήλωση εκφράζει τις απόψεις της Επιτροπής; Θα μπορούσε η Επιτροπή να αναφέρει κατά πόσον σε οποιονδήποτε πολίτη της Κυπριακής Δημοκρατίας δεν θα αναγνωρίζεται το δικαίωμα τηε ελεύθερης κυκλοφορίας όταν η Κύπρος ενταχθεί στην ΕΕ;

Εάν η απάντηση σ' αυτό το ερώτημα είναι καταφατική, θα μπορούσε η Επιτροπή να εξηγήσει γιατί στους κύπριους πολίτες δεν θα αναγνωρίζονται (επ' αόριστον) τα βασικά δικαιώματα που παρέχονται από τις Συνθήκες; Θα μπορούσε η Επιτροπή να αιτιολογήσει την απόφαση ναπάρξει διάκριση έναντι των κυπρίων πολιτών κατ' αυτόν τον τρόπο;

Θα μπορούσε η Επιτροπή να εξηγήσει γιατί οι αποφάσεις σχετικά με την ένταξη της Κύπρου συνδέονται με τις σχέσεις της ΕΕ με μια ξένη χώρα η οποία διατηρεί παράνομη δύναμη κατοχής στην Κυπριακή Δημοκρατία σε αντίθεση με τη δεδηλωμένη θέση του ΟΗΕ, του Ευρωπαϊκού Κοινοβουλίου, του Ευρωπαϊκού Συμβουλίου και της συντριπτικής πλειονότητας της διεθνούς κοινότητας;

Απάντηση του κ. Verheugen εξ ονόματος της Επιτροπής

(4 Μαΐου 2000)

Η σύνοδος του Ευρωπαϊκού Συμβουλίου στο Ελσίνκι το Δεκέμβριο του 1999 κατέληξε στο συμπέρασμα ότι η πολιτική επίλυση του προβλήματος θα διευκόλυνε την προσχώρηση της Κύπρου στην Ευρωπαϊκή Ένωση. Εάν μέχρι την ολοκλήρωση των διαπραγματεύσεων προσχώρησης δεν έχει επιτευχθεί λύση, η απόφαση του Συμβουλίου που αφορά την προσχώρηση θα ληφθεί χωρίς το ανωτέρω να αποτελεί προϋπόθεση. Εν προκειμένω, το Συμβούλιο θα λάβειπόψη όλα τα σχετικά στοιχεία.

Όπως γνωρίζει το αξιότιμο μέλος του Κοινοβουλίου, ως αποτέλεσμα της διχοτόμησης της νήσου σε δύο σαφώς ξεχωριστά τμήματα οι θεμελιώδεις ελευθερίες που ορίζονται στις συνθήκες και, ειδικότερα, η ελευθερία της κυκλοφορίας των εμπορευμάτων, των προσώπων, τωνπηρεσιών και του κεφαλαίου, το δικαίωμα εγκατάστασης και τα παγκοσμίως αναγνωρισμένα πολιτικά, οικονομικά, κοινωνικά και πολιτιστικά δικαιώματα δεν είναι δυνατόν να ασκηθούν πλέον σε όλη την επικράτεια της νήσου. Οι ελευθερίες και τα δικαιώματα αυτά πρέπει να κατοχυρωθούν ως μέρος μίας ολοκληρωμένης διευθέτησης για την αποκατάσταση των συνταγματικών ρυθμίσεων που θα καλύπτουν την Κυπριακή Δημοκρατία στο σύνολό της.

Με την επιφύλαξη της κατά περίπτωση εκτίμησης των αιτήσεων για τη λήψη μεταβατικών μέτρων, η Επιτροπή είναι της άποψης ότι οι μεταβατικές ρυθμίσεις είναι δυνατόν να αποτελέσουν αντικείμενο διαπραγμάτευσηςπό την προϋπόθεση ότι είναι αναγκαίες, κατάλληλες και δεν θέτουνπό αμφισβήτηση την αποδοχή του κοινοτικού κεκτημένουnd από τα νέα κράτη μέλη. Σε ορισμένες περιπτώσεις θα πρέπει να συνοδεύονται από σχέδιο με σαφώς καθορισμένα στάδια για την εφαρμογή του κεκτημένου, συμπεριλαμβανομένων των επενδύσεων.

Η Επιτροπή θεωρεί ότι οι διαπραγματεύσεις για τη διεύρυνση και οι τρέχουσες προσπάθειες που καταβάλλονται στο πλαίσιο των Ηνωμένων Εθνών για την εξεύρεση πολιτικής λύσης στο κυπριακό πρόβλημα συνιστούν αλληλοενισχυόμενες διαδικασίες μεταξύ των οποίων θα πρέπει να εξασφαλισθεί η συνοχή. Αν και η εξεύρεση πολιτικής λύσης στο θέμα της Κύπρου δεν αποτελεί προϋπόθεση της προσχώρησης, στόχος της Ένωσης είναι η προσχώρηση στην Ένωση μιας ενωμένης Κύπρου. Η Επιτροπήπενθυμίζει την πρόσκληση που απηύθυνε η κυπριακή κυβέρνηση στους Τουρκοκυπρίους για συμμετοχή στη διαδικασία προσχώρησης.